Κάρολος Φρειδερίκος του Άνχαλτ-Μπέρνμπουργκ

Ο Κάρολος-Φρειδερίκος, γερμ. Karl-Friedrich (13 Ιουλίου 1668 - 22 Απριλίου 1721) από τον Οίκο των Ασκάνια ήταν πρίγκιπας του Άνχαλτ-Μπέρνμπουρκ (1718-1721).

Βιογραφία
Ήταν ο πρωτότοκος γιος του Βίκτωρα-Αμεδαίου πρίγκιπα του Άνχαλτ-Μπέρνμπουρκ και της Ελισάβετ των Βίττελσμπαχ, κόρης του Φρειδερίκου δούκα του Παλατινάτου-Τσβάιμπρυκεν.

Το 1721 απεβίωσε στο Μπέρνμπουργκ του Άνχαλτ σε ηλικία 53 ετών και τον διαδέχθηκε ο πρωτότοκος γιος του Βίκτωρ-Φρειδερίκος.

Οικογένεια
Νυμφεύτηκε πρώτα το 1692 την εξαδέλφη του Σοφία-Αλμπερτίνα, κόρη του Γεωργίου-Φρειδερίκου κόμη του Ζολμς-Ζόννενβαλντε και της Άννας-Σοφίας των Άνχαλτ (κόρης του Χριστιανού Β΄ πρίγκιπα του Άνχαλτ-Μπέρνμπουρκ). Είχαν τέκνα:
 Ελισάβετ-Αλμπερτίνα 1693-1774, παντρεύτηκε τον Γκύντερ ΜΓ΄ πρίγκιπα του Σβάρτσμπουρκ-Ζόνντερσχαουζεν.
 Καρλόττα-Σοφία 1696-1762, παντρεύτηκε τον Αύγουστο Α΄ Γκύντερ πρίγκιπα του Σβάρτσμπουρκ-Ζόνντερσχαουζεν-Έμπελεμπεν.
 Αυγούστα-Βιλελμίνη 1697-1767.
 Βίκτωρ-Φρειδερίκος 1700-1765, πρίγκιπας του Άνχαλτ-Μπέρνμπουρκ.
 Φρειδερίκη-Ερριέττα 1702-1723, παντρεύτηκε τον Λεοπόλδο πρίγκιπα του Άνχαλτ-Κέτεν.

Το 1708 απεβίωσε η Σοφία-Αλμπερτίνα και ο Κάρολος-Φρειδερίκος έκανε το 1711 δεύτερο, μυστικό γάμο με τη Βιλελμίνη-Καρλόττα Νύσλερ, κόρη ενός συμβούλου γραφείου. Ο γάμος ήταν μοργανατικός και δόθηκε στη σύζυγό του και στους απογόνους τους ο τίτλος του "κόμη/κόμισσας του Μπέρνφελτ":
  Φρειδερίκος 1712-1758.
 Κάρολος-Λεοπόλδος 1717-1769.

Εξωτερικές Πηγές
 Morganatic and Unequal Marriages in German Law
 
 Genealogical database by Herbert Stoyan

Παραπομπές 

Οίκος των Ασκάνια